તમારા નાણાંનો રખેવાળ કોણ છે? આ પ્રશ્નનો જવાબ હવે આપણી પાસે નથી. બેન્કો ખતરામાં છે. તમારા રૂપિયા તમે ઉપાડી શકતા નથી. ઉપાડો છો તો અનેક જાતની સર્વિસના નાણાં ભરવાના હોય છે. તમારા રૂપિયા ઉપર સરકારના આઇટી ડિપાર્ટમેન્ટ સહિતની એજન્સીઓની નજર છે તેમ તમારા રૂપિયા માલેતુજારોની પણ નજરમાં છે. રાજનેતાઓ, બેન્કના ઓફિસરો અને મોટા ઉદ્યોગજૂથોના સંયુક્ત સાહસથી તમારા નાણાં અનસેફ જગ્યાએ રોકવામાં આવે છે. તમારે બેન્ક લોન લેવી હોય તો કાંડા કાપીને આપવા પડે છે. કાર લોનમાં અસંખ્ય દસ્તાવેજ બેન્ક કબ્જે લેતી હોય છે. પર્સનલ લોનમાં તો તમારી મિલકતો ગિરવે મૂકવાની બેન્કો ફરજ પાડે છે, પરંતુ વિજય માલ્યા, નિરવ મોદી અને મેહુલ ચોક્સી જેવા અબજોપતિઓ તમારી જીવનનની મૂડી સાથે ખિલવાડ કરે છે. એક બાજુ મોદી સાહેબે રોકડ રકમ નહીં રાખવાની વિનંતી સાથે ઇન્ડિયાને ડિજીટલમાં ફેરવવાનો પ્રયાસ કર્યો છે તેથી તમે બઘી રોકડ રકમ ઘરમાં પણ મૂકી રાખી શકતા નથી. આશ્ચર્ય એ બાબતનું છે કે નિરવ મોદી અને તેના સપોર્ટરોનું આ બેન્ક કૌભાંડ ઓનલાઇન આચરવામાં આવ્યું છે. જ્યાં સુધી ઓનલાઇન વ્યવહારો સંપૂર્ણ સુરક્ષિતની ગેરંટી ન આપે ત્યાં સુધી આપણે તો રૂપિયા ઘરની તિજોરીમાં અતિ સેફ રાખવાનો સમય આવી ગયો છે. ખબરદાર ઇન્ડિયા...! બેન્કોનું એનપીએ 10 લાખ કરોડનો આંકડો વટાવી રહ્યું છે!!